Historiequizzen

Historiequizzen var et quizprogram, der blev sendt på DR K fra foråret 2013 indtil 2019 med temaet historie. I de første tre sæsoner var professor i historie på Københavns Universitet Ulrik Langen vært. Fra sæson fire frem til sæson ni havde Adrian Hughes værtsrollen. Deltagerne var skiftende historikere og arkæologer, dog var Kåre Johannessen, Trine Halle og Cecilie Nielsen gennemgående i alle ni sæsoner. Programmet blev sendt i skiftende antal afsnit pr. sæson, og det første havde premiere 3. april 2013. Første afsnit i anden sæson blev sendt 21. august 2013 og tredje sæson startede 16. april 2014. Fjerde sæson startede 4. februar 2015. Anden sæson havde i gennemsnit 65.000 seere. Femte sæson havde premiere 7. oktober 2015, sjette sæson havde premiere 9. november 2016 og syvende sæson havde premiere den 8. februar 2017. Ottende og niende sæson havde premiere hhv. 24. januar 2018 og 23. januar 2019.

Quizzen foregik på forskellige danske museer og historiske bygninger som Nationalmuseet, Tøjhusmuseet og Rigsarkivet og omhandlede genstande fra museernes samlinger. De første tre sæsoner havde en titel som spørgsmålene relaterede sig til, og fra fjerde sæson havde spørgsmålet relation til stedet de var i. Genstandene var bl.a. historiske dokumenter som Unionsbrevet fra Kalmarunionen, støbeforme, militæruniformer og våben.

Programmet var blandt de mest sete på DR K, og nogle afsnit havde over 100.000 seere.

Med medieforlige i 2019, hvor DR K blev opslugt af DR2 ophørte Historiequizzen sammen med en lang række andre kulturprogrammer fra kanalen. Offentliggørelsen af lukningen blev der organiseret en online underskriftindsamling for at få programmet tilbage.

Medvirkende

Koncept

Den oprindelige quiz 
To historikere på hvert hold dyster på viden om historie. Der blev givet ét point for at svare rigtigt på et spørgsmål.

Første runde valgte holdende på skift én genstand hvortil, der er knyttet et spørgsmål.

Anden runde var en "hurtigrunde", hvor der blev stillet et spørgsmål, som deltagerne skulle svare på ved at markere med en klokke. Ved et forkert svar gik spørgsmålet over til det andet hold, som kunne svare på det. Der blev stillet fire spørgsmål.

I tredje runde blev der valgt en genstand, som det modstanderholdet fik et spørgsmål om. Herefter fulgte endnu fire hurtige spørgsmål, hvor der blev markeret med klokken for at svare. Holdende valgte herefter genstande igen, som de selv fik spørgsmål om.

Finalerunden skulle begge hold gætte et tal (et årstal, et antal etc.), der relaterede sig til en bestemt genstand præsenteret af værten. Det hold, der kom tættest på tallet vandt pointet.

Den Nye Historiequiz 

Efter tredje sæson blev Historiequizzen relanceret. Ulrik Langen blev erstattet med Adrian Hughes som vært, og lokationerne i hele fjerde sæson var forskellige hver gang. Programmet blev lanceret som "Den Nye Historiequiz" og indeholdt flere nye deltagere. Kun Kåre Johannessen, Trine Halle og Cecilie Nielsen var med fra de tidligere sæsoner. Hvert hold blev vist rundt på de forskellige museer og fik spørgsmål enkeltvis, ligesom det ses i eksempelvis Hammerslag. Holdene blev først til sidst samlet for at få den endelige stilling. I alt blev der stillet seks spørgsmål. I små intermezzoer mellem spørgsmålene blev vist historiske billede og illustrationer med information med relation til episodens lokation. Seerne kunne svare med på spørgsmålene på Facebook under programmet.

I forbindelse med historiemessen Historiske Dage i København var Hughes i Aftenshowet sammen med Maria Helleberg. Her blev de udfordret af værten Mark Stokholm til at deltage i en historiequiz, hvor der i optagelser med Kåre Johannessen blev stillet tre spørgsmål til gæsterne i studiet. På Historiske Dage deltog Kåre Johannessen og Hanne Fabricius i en live-udgave af Historiequizzen foran publikum d. 15. marts, hvor de blev stillet spørgsmål om Øksnehallen, hvor messen foregik.

Femte sæson havde premiere d. 7. oktober 2015. Det sidste afsnit var et juleafsnit, der blev sendt d. 25. december. Det var blev optaget på Frilandsmuseet i Lyngby i Fjellerup Østergård. Ved Historiske Dage i foråret 2016 lavede man en liveudgave af programmet, ligesom året før.

Sjette sæson startede 9. november 2016, og i denne sæson blev der lavet et specialafsnit kaldet Religionsquizzen i forbindelse med DRK's serie 1000 års tro. Det blev optaget i Roskilde Domkirke. Sæson blev afsluttet 28. december.

Syvende sæson havde præmiere den 8. februar 2017, og sidste afsnit blev sendt den 9. april. Ved Historiske Dage gentog man traditionen med at lave en liveudgave. Denne gang medvirkede Trine Halle, Kaare Johannesen, Christian Donatzky og Hanne Fabricius. Afsnittet, der blev sendt d. 20. februar, var DRK's mest sete denne uge med 95.000 seere.

Sæsoner 
 Vinder
 Taber
 Uafgjort

Sæson 1

Sæson 2

Sæson 3

Sæson 4

Sæson 5

Sæson 6

Sæson 7

Sæson 8

Sæson 9

Referencer 

DR-programmer
Tv-quizzer
Quizzen